1988R0411 — DA — 25.06.2005 — 003.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

KOMMISSIONENS FORORDNING (EØF) Nr. 411/88

af 12. februar 1988

om den metode og den rentesats, der skal anvendes ved beregningen af finansieringsomkostninger i forbindelse med interventioner i form af opkøb, oplagring og afsætning

KOMMISSIONEN FOR DE EUROPÆISKE FÆLLESSKABER HAR —

under henvisning til Traktaten om Oprettelse af Det Europæiske Økonomiske Fællesskab,

under henvisning til Rådets forordning (EØF) nr. 1883/78 af 2. august 1978 om de almindelige regler for finansiering af interventioner gennem Den Europæiske Udviklings- og Garantifond for Landbruget, Garantisektionen ( 1 ), senest ændret ved forordning (EØF) nr. 2095/87 ( 2 ), særlig artikel 5, og

ud fra følgende betragtninger:

Bestemmelserne vedrørende beregningen af finansieringsomkostninger i forbindelse med interventioner i form af opkøb, oplagring og afsætning, som oprindeligt fastsattes i Kommissionens forordning (EØF) nr. 467/77 ( 3 ), senest ændret ved forordning (EØF) nr. 331/87 ( 4 ), er blevet ændret flere gange siden vedtagelsen; disse bestemmelser er som følge af deres antal, deres komplicerede karakter og deres spredning i forskellige numre af De Europæiske Fællesskabers Tidende, vanskelige at anvende, og der foreligger derfor ikke den nødvendige klarhed, som ethvert regelsæt bør have; der bør under disse omstændigheder foretages en kodificering af disse bestemmelser;

i henhold til artikel 4, stk. 1, i forordning (EØF) nr. 1883/78 udarbejdes der for hver medlemsstat og hvert regnskabsår regnskaber, der viser de nettotab, som de pågældende interventionsorganer har haft;

i disse regnskaber indgår bl.a. finansieringsomkostningerne, som skal beregnes efter en metode og en rentesats, der fastlægges efter fremgangsmåden i artikel 13 i Rådets forordning (EØF) nr. 729/70 ( 5 ), senest ændret ved forordning (EØF) nr. 3769/85 ( 6 );

finansieringsomkostningerne bør beregnes efter en metode, som er let anvendelig og samtidig tager hensyn til lagrenes størrelse og interventionsvarernes forskellige præsentationsformer samt til det forhold, at der sker en vis værdiforringelse af visse varer, som har ligget på lager fra begyndelsen af regnskabsåret, og at interventionspriserne for de forskellige varer kan ændre sig inden for et givet regnskabsår;

rentesatsen skal være repræsentativ for den rente, der anvendes i Fællesskabet;

med henblik på at sikre en kontinuerlig gennemførelse af Fællesskabets budget på hensigtsmæssige vilkår bemyndiges Kommissionen ved forordning (EØF) nr. 1883/78 til for regnskabsårene 1986, 1987 og 1988 at fastsætte en ensartet rentesats, der er lavere end det repræsentative niveau; for denne udgiftskategori omfatter regnskabsåret de udgifter, der hidrører fra de materielle operationer, som gennemføres i perioden 1. oktober i det foregående år til den 30. september; under disse omstændigheder nedsattes rentesatsen til 7 %;

ifølge artikel 5, stk. 2, i forordning (EØF) nr. 1883/78 har Kommissionen mulighed for at fastsætte den ensartede rentesats på et lavere niveau for de medlemsstater, hvis renteomkostninger er lavere end dem, der fremkommer ved anvendelse af rentesatsen for beregning af finansieringsomkostninger; den ensartede rentesats har været fastsat til 7 % siden den 1. december 1985; sammenlignet med situationen i 1985 er den faktiske rentesats i løbet af 1986 i to medlemsstater faldet, så den ligger under den ensartede rentesats; for disse to medlemsstater bør der fastsættes en særlig rentesats, som skal anvendes i disse medlemsstater;

i artikel 7 i forordning (EØF) nr. 1883/78 er det for de produkter, der som følge af oplagringen undergår en værdiforringelse, fastsat, at den finansielle virkning af denne forringelse bogføres, når produktet overgår til intervention; dette medfører en ændring af beregningsgrundlaget for de finansieringsomkostninger, som indgår i de udgifter, der skal tages hensyn til ved bestemmelsen af interventionsorganernes nettotab; ved beregningen af produktets gennemsnitlige værdi pr. ton, skal der således tages hensyn til den tilsvarende værdiforringelse;

i bestemmelserne vedrørende de fælles markedsordninger kan det være fastsat, at det af interventionsorganet opkøbte produkt først betales efter en vis frist; beregningsmetoden for renteomkostninger bør derfor tilpasses, så der tages hensyn til betalingsfristen, når en sådan er fastsat i bestemmelserne;

når betalingen af det af interventionsorganet opkøbte finder sted efter en vis frist, reduceres de mængder, der lægges til grund ved beregningen af renteomkostningerne; det har vist sig, at denne reduktion på grund af forlængelse af betalingsfristerne og som følge af store opkøb inden for visse sektorer hen mod regnskabsårets slutning kan føre til et negativt resultat; der bør ved beregningsmetoden tages hensyn til denne virkning;

i bestemmelserne vedrørende de fælles markedsordninger og i Fællesskabets licitationsbestemmelser vedrørende salg af offentligt oplagrede landbrugsprodukter kan det være fastsat, at der i forbindelse med salg af sådanne produkter gives køberen en vis frist til afhentning af produktet, efter at han har foretaget betaling; beregningsmetoden for renteomkostninger bør derfor tilpasses, så der tages hensyn til en sådan afhentningsfrist;

som følge af de usædvanligt store interventionslagre af visse landbrugsprodukter har Kommissionen i visse tilfælde fastsat en frist, inden for hvilken betaling kan foretages efter køberens afhentning af produktet; metoden til beregning af renteomkostninger i forbindelse med sådanne salg bør derfor tilpasses, så der tages hensyn til en sådan betalingsfrist;

de i denne forordning fastsatte foranstaltninger er i overensstemmelse med udtalelse fra Fondskomitéen —

UDSTEDT FØLGENDE FORORDNING: